open-index/open-wikipedia-markdown huggingface dataset:
คีย์ (บริษัท)

**คีย์** เป็นบริษัทผลิตเกมคอมพิวเตอร์ ประเภทวิชวลโนเวล ก่อตั้งเมื่อ 21 กรกฎาคม พ.ศ. 2541 ภายใต้แบนด์ วิชวลอาร์ท () ใน โอซะกะ ประเทศญี่ปุ่น. คีย์เปิดตัวครั้งแรกในเกมวิชวลโนเวลเกม คาน่อน ในปีพ.ศ. 2542 เนื้อหาเป็นการดำเนินเรื่องไปตามโครงเรื่องที่กำหนดไว้ อีกทั้งยังสามารถอัปเดตรูปแบบตัวละคร หรือ รูปแบบของตัวละคร และยังมีเสียงดนตรีที่เพิ่มความสนุกสนานให้กับเกม

เกมที่สองของคีย์ แอร์ ออกวางจำหน่ายในปี พ.ศ. 2543 มีการดำเนินเรื่องที่ซับซ้อนขึ้นกว่า คาน่อน และมีเวอร์ชั่นบนเพลย์สเตชัน โดยแต่เดิมทั้งคาน่อน และ แอร์ นั้นเป็นเกมสำหรับเด็กอายุ 18 ปีขึ้นไป 

ต่อมาคีย์ก็ได้ออกแบบเกมเวอร์ชั่นใหม่ขึ้นมา ที่สามารถสามารถเล่นได้ทุกเพศทุกวัย ชื่อ แคลนนาด ซึ่งออกวางจำหน่ายใน เมษายน พ.ศ. 2547

## ผลกระทบ
จากผลงานของ Satoshi Todome เรื่อง A History of Adult Games ผลกระทบของคีย์ที่มีต่อวิชวลโนเวล เนื่องจากได้รับอิทธิพลจากนิยายภาพ To Heart ของ Leaf ที่วางจำหน่ายในปี 1997 ผู้พัฒนาที่ Tactics ได้สร้างสูตรง่ายๆ สำหรับเกม: ครึ่งแรกตลกขบขันที่มีฉากโรแมนติกอบอุ่นหัวใจ ตามด้วยการแยกทางที่น่าเศร้า และในที่สุดการกลับมาพบกันทางอารมณ์ก็ก่อตัวขึ้น นั่นคือ เรียกว่า "เกมร้องไห้" หรือ "nakige" จุดประสงค์หลักของเกมดังกล่าวคือการทำให้ผู้เล่นรู้สึกถึงตัวละครและทำให้พวกเขาร้องไห้เนื่องจากสถานการณ์ทางอารมณ์ซึ่งจะส่งผลกระทบต่อผู้เล่นมากขึ้นหลังจากเกมจบลง ชื่อที่สองของ Tactics หนึ่ง: Kagayaku Kisetsu e ถูกสร้างขึ้นตามสูตรนี้ 

## ประวัติ
ก่อนก่อตั้งคีย์ สมาชิกผู้ก่อตั้งเคยทำงานให้กับบริษัทพัฒนาวิชวลโนเวลอีกแห่งชื่อ Nexton ภายใต้แบรนด์ Tactics ในช่วงเวลาของการผลิต Dōsei ซึ่งเป็นเกมแรกของ Tactics ทีมงานดั้งเดิมของ Key สี่คนทำงานเกี่ยวกับเกมนี้: Itaru Hinoue เป็นผู้กำกับศิลป์, Shinji Orito เป็นผู้แต่งเพลง และ Miracle Mikipon และ Shinory มีส่วนร่วมในคอมพิวเตอร์กราฟิก หลังจาก Dōsei พนักงานผู้ก่อตั้ง Key ที่เหลือ ได้แก่ Naoki Hisaya, Jun Maeda และ OdiakeS ได้เข้าร่วม Tactics และมีส่วนร่วมในเกมอีกสองเกม: Moon วางจำหน่ายเมื่อวันที่ 21 พฤศจิกายน 1997 และ One: Kagayaku Kisetsu e วางจำหน่ายเมื่อวันที่ 29 พฤษภาคม 1998 เนื่องจาก ความคิดเห็นที่แตกต่างกันระหว่าง Nexton และพนักงานฝ่ายผลิตส่วนใหญ่ใน Tactics เกี่ยวกับวิธีสร้างเกมถัดไปของแบรนด์ พนักงานส่วนใหญ่ของ Tactics ออกจาก Nexton เพื่อไปทำงานในบริษัทสิ่งพิมพ์อื่น ซึ่งพวกเขาสามารถมีอิสระในการผลิตเกมถัดไปได้  

## ผลงานเกมของคีย์
* *[[คาน่อน]]*
* *[[แอร์ (เกม)|แอร์]]*
* *[[แคลนนาด (เกม)|แคลนนาด]]*
* *[[Planetarian: Chiisana Hoshi no Yume]]*
* *[[Tomoyo After: It's a Wonderful Life]]*
* *[[Little Busters!]]*
* *[[Kud Wafter]]*
* *[[Rewrite]]*
*Charlotte

## อ้างอิง


## แหล่งข้อมูลอื่น
* เว็บไซต์ทางการ 

หมวดหมู่:บริษัทวิดีโอเกม
ซาซาบี

**MSN-04 ซาซาบี้** ( ; ) เป็นโมบิลสูทตัวร้ายในภาพยนตร์การ์ตูนญี่ปุ่น อะนิเมะ เรื่อง*[[โมบิลสูทกันดั้ม : ชาร์ เคาน์เตอร์ แอทแทค]]* อันเป็นตอนหนึ่งในภาพยนตร์ชุดกันดั้ม ออกแบบโดยยูทากะ อิซุบุจิ

ซาซาบี้เป็นโมบิลสูทประจำตัวของชาร์ อัสนาเบิ้ลในสงครามนีโอซีอ้อนครั้งที่สอง ซาซาบี้พัฒนาต่อมาจาก MSN-03 แยกด์โดก้าและเป็นโมบิลสูทสมรรถนะสูงเครื่องแรกที่มีระบบไซโคเฟรม ซึ่งเป็นเทคโนโลยีไซคอมมิว (Psycommu = **Psy**chic **commu**nicator) ที่มีประสิทธิภาพสูงสุดในขณะนั้น ไซโคเฟรมทำงานโดยติดตั้งยูนิตรับคลื่นจิตไว้โดยรอบห้องควบคุมทำให้มีการตอบสนองต่อนักบินที่เป็นนิวไทป์สูงมาก นอกจากไซโคเฟรมแล้ว ซาซาบี้ยังมีท่อขับดันและเวอเนียร์ติดตั้งไว้เป็นจำนวนมาก จึงมีความเร็วและความคล่องแคล่วสูงแม้จะมีขนาดใหญ่

อาวุธของซาซาบี้ได้รับการออกแบบให้สามารถรับมือกับศัตรูเป็นจำนวนมากได้ โดยบีมช็อตไรเฟิลที่เป็นอาวุธหลักสามารถยิงได้ทั้งเป็นลำแสงแบบบีมไรเฟิลและแบบสาดกระจายเหมือนปืนลูกซอง ที่ท้องยังมีปืนมหาอนุภาคซึ่งเชื่อมต่อกับเครื่องกำเนิดพลังงานโดยตรง ซาซาบี้ยังติดตั้งฟันเนลซึ่งเป็นอาวุธควบคุมระยะไกลด้วยระบบไซคอมมิวที่สามารถแยกออกจากตัวซาซาบี้ไปเพื่อยิงโจมตีเป้าหมายได้ ในระยะประชิดตัว ซาซาบี้จะใช้บีมเซเบอร์และบีมโทมาฮอคซึ่งสามารถยืดออกเป็นเหมือนบีมเซเบอร์ขนาดใหญ่ได้

ซาซาบี้ถูกทำลายในการต่อสู้กับนิวกันดั้มของอามูโร่ เรย์ที่ดาวเคราะน้อย แอ็กซิสซึ่งกำลังพุ่งชนโลก ห้องควบคุมที่เป็นแคปซูลหนีภัยในตัวถูกยิงออกจากซาซาบีแต่ถูกอามูโร่จับไว้ได้ ในที่สุด ชาร์ได้หายสาบสูญไปพร้อมกับอามูโร่เมื่อไซโคเฟรมของนิวกันดั้มระเบิดและผลักแอ็กซิสออกไปจากโลก

## รูปแบบอื่นๆ

### ไนติงเกล

ปรากฏตัวในหนังสือนิยาย *เบลโทชิกาส์ชิลเดรน (Beltorchika's Children)* ซึ่งเป็นเนื้อหาที่ดัดแปลงมาจากเหตุการณ์เดียวกัน ไนติงเกลเป็นโมบิลสูทที่พัฒนามาจากซาซาบี้และมีลักษณะที่คล้ายกับโมบิลอาเมอร์ ไนติงเกลได้รับการเพิ่มสมรรถนะโดยเฉพาะความเร็วให้สูงกว่าซาซาบี้ อาวุธฟันเนลเปลี่ยนเป็นแบบเดียวกับของโมบิลอาเมอร์ อัลฟ่าอซีล แต่มีขนาดเล็กกว่าและติดตั้งไว้ที่เกราะไหล่ของไนติงเกล อาวุธปืนถูกเปลี่ยนเป็นเมก้าบีมไรเฟิลที่มีอานุภาพสูงกว่า ส่วนบีมเซเบอร์ติดตั้งไว้กับแขนกลที่ซ่อนใต้เกราะกระโปรงเหมือนของ PMX-003 ธิโอ

### ซินันจู
ปรากฏตัวในหนังสือนิยาย *กันดั้มยูนิคอร์น* เป็นโมบิลสูทซึ่งบริษัทแอนาไฮม์อิเล็กทรอนิกส์พัฒนาเพื่อทดสอบการติดตั้งระบบไซโคเฟรมทั้งตัวและระบบ NT-D (**N**ew**T**ype **D**estoyer)ซึ่งต่อมาใช้กับยูนิคอร์นกันดั้ม ซินันจูไม่มีฟันเนลเหมือนซาซาบี้แต่ก็มีสมรรถนะที่สูงมาก โล่ของซินันจูนั้นใช้เก็บขวานบีมขนาดใหญ่ที่สามารถนำมาประกอบกันเป็นแบบสองคมและสามารถใช้แผ่บีมออกมาขณะที่ติดอยู่กับโล่เพื่อเพิ่มขอบเขตการป้องกันได้ ซินันจูถูกขโมยไปจากแอนาไฮม์อิเล็กทรอนิกส์โดยกลุ่มนีโอซีอ้อนที่เหลืออยู่หลังจากที่ชาร์หายสาบสูญไป ซึ่งหัวหน้ากลุ่ม ฟุล ฟรอนทัลได้ทาสีแดงตามแบบของชาร์และใช้เป็นโมบิลสูทประจำตัว

## ในวิดีโอเกม
นอกจากในวิดีโอเกมจากกันดั้มซีรีส์โดยตรงแล้ว ซาซาบี้เป็นโมบิลสูทที่ถูกรวมไว้ในซูเปอร์โรบ็อตไทเซ็นหลายๆภาค ซาซาบี้ยังเป็นหนึ่งในหุ่นยนต์ที่ผู้เล่นสามารถเลือกควบคุมได้ในอนาเธอเซ็นจูรีเอพิโซดทั้งสามภาค

## อ้างอิง

* SD Gundam G Generation F.I.F Perfect Profile
* 3rd Super Robot Taisen Alpha's robot database

## ดูเพิ่ม
* รายชื่อหุ่นยนต์ใน Universal Century

## แหล่งข้อมูลอื่น
* Gundam Official 

หมวดหมู่:หุ่นยนต์ใน Universal Century
หัวหน้าห้อง

**หัวหน้าห้อง** () เป็นตำแหน่งของหัวหน้าองค์กรนักเรียนในห้องเรียน และเป็นผู้นำการประชุมของคณะกรรมการห้องหรือองค์กรภายในสภานักเรียน หัวหน้าห้องมักมาจากการเลือกตั้งโดยคณะเลือกตั้งที่ประกอบด้วยนักเรียนทุกคน ซึ่งการเลือกตั้งหัวหน้าห้องลักษณะดังกล่าวพบได้ทั่วไปในหลายประเทศในโลก เช่น สหรัฐ ฟิลิปปินส์ แคนาดา เกาหลีใต้และไทย

แม้ว่าหัวหน้าห้องจะมีความคล้ายคลึงเป็นอย่างมากกับตำแหน่งประธานนักเรียน แต่ข้อแตกต่างอย่างเห็นได้ชัดระหว่างสองตำแหน่งคือ หัวหน้าห้องมักเป็นผู้แทนของห้องใดห้องหนึ่งในโรงเรียนโดยเฉพาะ ขณะที่ประธานนักเรียนเป็นผู้แทนและผู้นำขององค์กรนักเรียนในระดับโรงเรียน (บางโรงเรียนเรียกตำแหน่งนี้ว่า "ประธานสภานักเรียน") การศึกษาพบว่าโรงเรียนสหศึกษามีแนวโน้มที่จะมีหัวหน้าห้องเพศชายมากกว่าเพศหญิง

หน้าที่หลักของผู้ดำรงตำแหน่งหัวหน้าห้องมักเกี่ยวข้องกับการทำงานกับนักเรียนร่วมห้องในการแก้ปัญหา และแจ้งผู้นำของโรงเรียนและสภานักเรียนเกี่ยวกับแนวความคิดต่าง ๆ ของห้องเรียน หัวหน้าห้องยังมีความรับผิดชอบในการนำการประชุม และจัดกิจกรรมของนักเรียน ระยะเวลาในการดำรงตำแหน่งหัวหน้าห้องมักมีวาระหนึ่งปี นักเรียนที่อยู่ในตำแหน่งมักมีตัวเลือกที่จะเข้ารับการเลือกตั้งในสมัยหน้าได้ นอกจากนี้หัวหน้าห้องของบางโรงเรียนยังมีหน้าที่ในการหาเงินทุนสำหรับกิจกรรมของห้องอีกด้วย นักเรียนในตำแหน่งนี้มักได้รับการมองว่าเป็นสมือนตัวแทนเสียงของนักเรียนในห้อง

## อ้างอิง

หมวดหมู่:นักเรียน
ชะ คาโต

**ชะ คาโต** () ชื่อจริง **ฮิเดยูกิ คาโต** () เกิดเมื่อวันที่ 1 มีนาคม พ.ศ. 2486 ในจังหวัดฟูกูชิมะ ประเทศญี่ปุ่น  เป็นนักแสดงตลกชาวญี่ปุ่นที่มีชื่อเสียงมากคนหนึ่ง

คาโตเข้าวงการครั้งแรกในปี 1964 ในฐานะสมาชิกก่อตั้งคณะตลกของญี่ปุ่นที่มีชื่อว่า ***The Drifters*** ในรายการที่โด่งดังอย่าง ***Hachiji Da Yo! Zen'in Shugo!*** (ออกอากาศทางสถานีโทศทัศน์ TBS ทุกวันเวลา 2 ทุ่ม) ซึ่งออกอากาศมาอย่างยาวนานตั้งแต่ปี 1964-1985 ก่อนที่ เค็ง ชิมูระ จะเข้ามาร่วมทีมในปี 1974

จากนั้นในปี 1985 ชะ คาโตและเค็ง ชิมูระ ได้จับมือกันทำรายการ ***Fun TV with Kato-chan and Ken-chan*** หรือที่รู้จักกันในเมืองไทยว่า  ***[[คู่หู คู่ฮา]]***  ซึ่งเป็นรายการตลก ที่ล้อเลียนสภาพชีวิตของชาวญี่ปุ่นร่วมสมัย ในสไตล์เดียวกันกับดาวตลกจากตะวันตกอย่างเบนนี ฮิล และคาโรล เบิร์นเน็ต เคยทำมาแล้ว

โดยจุดเด่นของรายการ อยู่ที่การเปิดให้แฟนรายการ ส่งภาพโฮมวิดีโอมาให้เค็งและคาโต มาช่วยกันยำ ซึ่งทำให้การถ่ายภาพแบบแคมคอเดอร์กลายเป็นที่นิยม ซึ่งในปี 1989 วิน ดิ โบนา โปรดิวเซอร์ชาวอเมริกัน ได้จับมือกับสถานี TBS เพื่อสร้างรายการในแบบคล้ายๆกันนี้ ในรายการโทรทัศน์ของตะวันตก ซึ่งเป็นต้นแบบของรายการ ***America's Funniest Home Videos***

## ผลงาน
### โทรทัศน์
* [1964-1985] Hachiji Da Yo! Zen'in Shugo! ( TBS )
* [1985] Fun TV with Kato-chan and Ken-chan
* [1995] Papa Survival ( TBS )
* [1999] Psychometrer Eiji 2 (NTV)
* [2000] Kimi ga Oshietekureta Koto ( TBS )
* [2004] Joi - Yu (Fuji TV)
* [2007] Otoko no Kosodate (TV Asahi)
* [2007] Oniyome Nikki 2 (Fuji TV)

## เกร็ดเล็กน้อย
* ในปี 2006 คาโต เกือบเสียชีวิตด้วยโรคหัวใจ จากอาการหลอดเลือดแดงใหญ่ฉีกขาด  โดยคาโตต้องเข้ารับการผ่าตัดบายพาส อาการหลอดเลือดแดงใหญ่ฉีกขาด หรือ *Stanford type A aortic dissection*

## แหล่งข้อมูลอื่น

* เวปเพจ คาโตจัง  
* JDorama.com  

หมวดหมู่:นักแสดงตลกญี่ปุ่น
หมวดหมู่:นักแสดงญี่ปุ่น
หมวดหมู่:บุคคลจากฟูกูชิมะ
ค่าคงตัวรีดแบร์ย

**ค่าคงตัวรีดเเบร์ย** () เป็นค่าคงตัวในทางฟิสิกส์ที่มาจากการคำนวณค่าคงตัวต่าง ๆ สำหรับสเปกตรัมของไฮโดรเจน ตั้งชื่อตามยูฮันเนิส รีดแบร์ย นักฟิสิกส์ชาวสวีเดน ค่านี้สามารถหาได้จาก

:R_H = \frac{mk^2e^4}{4pih^3} \ = 1.097\ 37\times10^{7}\ 
โดยที่ R_H เป็นค่าคงตัวที่เรียกว่า **ค่าคงตัวรีดเเบร์ย** มีค่าเท่ากับ  1.097\ 37\times10^{7}\ \mathrm{m}^{-1}

## อ้างอิง
*   อภิธานศัพท์ฟิสิกส์ 

หมวดหมู่:ค่าคงตัวทางฟิสิกส์
หมวดหมู่:ค่าคงตัวพื้นฐาน
สรุปเหรียญโอลิมปิกฤดูร้อน 1932

ตารางสรุปเหรียญรางวัลในการแข่งขัน**[[โอลิมปิกฤดูร้อน 1932]]** เรียงลำดับตามจำนวนเหรียญทอง เหรียญเงิน และเหรียญทองแดงตามลำดับ



หมวดหมู่:สรุปเหรียญกีฬาโอลิมปิกฤดูร้อน
มิโฮะ นากายามะ

**มิโฮะ นากายามะ** (, 1 มีนาคม 1970 – 6 ธันวาคม 2024) เป็นนักแสดง นักร้องและนักแต่งเพลงชาวญี่ปุ่น เธอประเดิมงานแสดงครั้งแรกในปี 1985 ในละครเรื่อง *Maido Osawagase Shimasu* ซึ่งการแสดงของเธอทำให้เธอโด่งดังในทันที นากายามะเปิดตัวซิงเกิลแรกของเธอ "C" ไม่นานหลังจากนั้น และปิดท้ายปีด้วยการประเดิมแสดงภาพยนตร์ในภาพยนตร์ฟอร์มยักษ์เรื่อง Be-Bop High School เธอได้กลายเป็นหนึ่งในไอดอลที่ได้รับความนิยมมากที่สุดในช่วง "ยุคทอง" ในคริสต์ทศวรรษ 1980

หลังจากเปลี่ยนแนวเพลงมาเน้นแนวเพลงแดนซ์ เธอก็ได้มีเพลงซิงเกิลอันดับ 1 ติดต่อกันถึง 5 เพลง เพลงที่รู้จักกันดีที่สุดของเธอในช่วงนี้ ได้แก่ "Waku Waku Sasete", "50/50", "Catch Me" และ "You're My Only Shinin' Star" ในช่วงคริสต์ทศวรรษ 1990 เธอเขียนเนื้อเพลงและบันทึกเสียงเพลงบัลลาด ส่งผลให้เธอมีซิงเกิลระดับแพลตตินัมหลายเพลงและมียอดขายสูงสุด ได้แก่ "Tōi Machi no Doko ka de..." (1991), "Sekaijū no Dare Yori Kitto" (1992) with the wands และ "Tada Nakitaku Naruno" (1994)

นากายามะได้รับคำวิจารณ์เชิงบวกจากบทนำของเธอใน *[[ถามรักจากสายลม]]* (1995) และ Tokyo Weather (1997)

เธอเสียชีวิตเมื่อวันที่ 6 ธันวาคม 2024 ขณะมีอายุ 54 ปี โดยก่อนหน้านี้เธอได้ประกาศยกเลิกการแสดงเนื่องจากมีสุขภาพไม่ดี

## ประวัติและการศึกษา
มิโฮะ นากายามะ เกิดเมื่อวันที่ 1 มีนาคม 1970 ในเมืองซากุ จังหวัดนางาโนะ ประเทศญี่ปุ่น

หลังจากแม่ของเธอแต่งงานใหม่ ครอบครัวของเธอย้ายไปอยู่ที่โคงาเนอิ กรุงโตเกียว ซึ่งนากายามะเข้าเรียนที่โรงเรียนมัธยมต้นเทศบาลโคงาเนอิ

## ผลงาน

### โทรทัศน์
* [1987] Mama wa Idol (TBS)
* [1989] Kimi no Hitomi ni Koishiteru (Fuji TV)
* [1990] Suteki na Kataomoi (Fuji TV)
* [1991] Aitai Toki ni Anata wa Inai (Fuji TV)
* [1992] Dareka ga Kanojo wo Aishiteiru (Fuji TV)
* [1995] For You (Fuji TV)
* [1996] Oishii Kankei (Fuji TV)
* [1998] Nemureru Mori (Fuji TV)
* [2000] Nisennen no Koi (Fuji TV)
* [2001] Love Story (TBS)
* [2002] Home & Away (Fuji TV)

### แสดงร้องเพลงประกอบ
* [1987] เพลง Hade!!! จาก Mama wa Idol (TBS)
* [1990] เพลง Aishiterutte Iwanai จาก Suteki na Kataomoi (Fuji TV)
* [1991] เพลง Tooi Machi no Dokokade จาก Aitai Toki ni Anata wa Inai (Fuji TV)
* [1992] เพลง Sekaiju no Dare Yori Kitto จาก Dareka ga Kanojo wo Aishiteiru (Fuji TV)
* [1995] เพลง Hero จาก For You (Fuji TV)
* [1995] เพลง Hurt to Heart จาก Hitonatsu no Love Letter (TBS)

### ภาพยนตร์
* [1995] Love Letter

### การรับรอง
* [2005] Cha Rai

## รางวัล
* [1998] **19th** Television Drama Academy Awards : Best Actress for Nemureru Mori

## อ้างอิง

## แหล่งข้อมูลอื่น
* เว็บไซต์อย่างเป็นทางการ 
* เว็บไซต์ IMDb 
* วิกิพีเดียญี่ปุ่น 
* เว็บไซต์วิกิพีเดีย 

หมวดหมู่:นักร้องญี่ปุ่น
หมวดหมู่:นักแสดงหญิงชาวญี่ปุ่น
หมวดหมู่:บุคคลจากจังหวัดนางาโนะ
หมวดหมู่:บุคคลที่เสียชีวิตในปี พ.ศ. 2567
รัฐสภาอังกฤษ

**รัฐสภาอังกฤษ** () เป็นสถาบันฝ่ายนิติบัญญัติสูงสุดในราชอาณาจักรอังกฤษ รัฐสภาอังกฤษวิวัฒนาการมาจากสภาของต้นยุคกลางซึ่งมีหน้าที่ให้คำปรึกษาต่อพระมหากษัตริย์อังกฤษ การวิวัฒนาการทำให้อำนาจของรัฐสภาเพิ่มมากขึ้นในขณะที่อำนาจของพระมหากษัตริย์ลดน้อยลง เมื่อรัฐสภาอังกฤษและรัฐสภาสกอตแลนด์ลงนามในพระราชบัญญัติสหภาพ ค.ศ. 1707 ซึ่งรวมราชอาณาจักรอังกฤษและราชอาณาจักรสกอตแลนด์เข้าด้วยกัน รัฐสภาอังกฤษและรัฐสภาแห่งสกอตแลนด์ก็ถูกยุบ รัฐสภาใหม่กลายเป็นรัฐสภาแห่งบริเตนใหญ่ และในที่สุดก็เป็นรัฐสภาแห่งสหราชอาณาจักรซึ่งเป็นรากฐานของระบบรัฐสภาของอังกฤษในปัจจุบัน ซึ่งทำให้ระบบรัฐสภาของสหราชอาณาจักรเป็นระบบรัฐสภาที่เก่าแก่ที่สุดในโลกจนได้รับสมญานามว่า “แม่แห่งรัฐสภา” ซึ่งเป็นระบบประชาธิปไตยที่เป็นรากฐานของมาตรฐานในการก่อตั้งระบบรัฐสภาทั่วโลก

## อ้างอิง

## ดูเพิ่ม
* รัฐสภา 
* รัฐสภายาว
* สภาขุนนาง
* สภาสามัญชน
* รัฐสภาแห่งสหราชอาณาจักร


รัฐสภาอังกฤษ
รัฐสภาอังกฤษ
อ
ธัญญา โสภณ

**ธัญญา วชิรบรรจง** หรือชื่อเกิด **เนตรพนิต โพธารากุล** หรือชื่อในวงการว่า **ธัญญา โสภณ** ชื่อเล่น **แดง** (เกิด 17 มีนาคม พ.ศ. 2504) เป็นนักแสดงและผู้จัดละครชาวไทย และเป็นภรรยาของพงษ์พัฒน์ วชิรบรรจงนักร้องและนักแสดง ปัจจุบันเป็นผู้อำนวยการสถานี ฯ ของช่องโมโน 29

## ประวัติ
ธัญญา โสภณ เป็นชื่อที่ใช้ในวงการบันเทิง ซึ่งเดิมชื่อ เนตรพนิต โพธารากุล เกิดเมื่อวันที่ 17 มีนาคม พ.ศ.2504 ที่ตำบลท่ามะกา อำเภอท่ามะกา จังหวัดกาญจนบุรี เป็นบุตรของ นายประกอบ และนางมาเรียม โพธารากุล  เป็นน้องสาวของนายปารเมศ โพธารากุล อดีต ส.ส. จังหวัดกาญจนบุรี พรรคประชาธิปัตย์   

เข้าสู่วงการจากการเป็นนางแบบแฟชั่น เนื่องจากมีรูปร่างสูงถึง 169 เซนติเมตร ต่อมาได้แสดงละครโทรทัศน์ ทางช่อง 3 เรื่อง "เมฆินทร์พิฆาต" ของ เจเอสแอล  คู่กับพงษ์พัฒน์ วชิรบรรจง ในปี พ.ศ. 2528

ปัจจุบันเป็นผู้จัดละครค่ายแอค-อาร์ต เจเนเรชั่น จำกัด ผู้ผลิตละครให้กับทางสถานีโทรทัศน์ไทยทีวีสีช่อง 3 จนเมื่อวันที่ 15 กุมภาพันธ์ พ.ศ. 2564 ได้ดำรงตำแหน่ง ประธานเจ้าหน้าที่ฝ่ายผลิตรายการ บริษัท โมโน เน็กซ์ จำกัด (มหาชน)

## ชีวิตส่วนตัว
ธัญญาแสดงละครเรื่องเมฆินทร์พิฆาตคู่กับพงษ์พัฒน์ วชิรบรรจงในปี พ.ศ. 2528 จากนั้นทั้งคู่ก็คบหากันและแต่งงานกันในเวลาต่อมา มีบุตรด้วยกัน 2 คน ชื่อ บีบี เอกนรี และ ไรเฟิล ภูรีพงษ์ วชิรบรรจง

## ผลงานภาพยนตร์

* พ.ศ. 2533 หัวใจสี่สี 
* พ.ศ. 2536 ท่านขุนน้อยน้อยแห่งสยาม
* พ.ศ. 2537 เสียดาย
* พ.ศ. 2538 ขอเก็บหัวใจเธอไว้คนเดียว
* พ.ศ. 2539 คู่กรรม 2
* พ.ศ. 2542 กำแพง
* พ.ศ. 2553 ชั่วฟ้าดินสลาย
* พ.ศ. 2554 อุโมงค์ผาเมือง
* พ.ศ. 2558 พันท้ายนรสิงห์

## ผลงานละครโทรทัศน์
### ละครโทรทัศน์

## ผลงานอื่น ๆ
### โฆษณา
* 2528 – ลูกอมโอเล รสมินต์

### ละครเวที
* 2529: ลอดิลกราช รับบท ลักษณาวดี
* 2355: ราโชมอน

### ผู้จัดละคร
* ดงผู้ดี
* รักเกิดในตลาดสด
* สุภาพบุรุษจุฑาเทพ ตอน คุณชายรัชชานนท์
* ทองเนื้อเก้า
* เวียงร้อยดาว
* ละครซีรีส์ชุด เลือดมังกร ตอน แรด
* นาคี
* รากนครา
* กรงกรรม
* มนต์รักหนองผักกะแยง
* ลายกินรี
* ดวงใจเทวพรหม ตอน ลออจันทร์

### กำกับภาพยนตร์
* นาคี ๒

## รางวัล
### ได้รับรางวัล
* รางวัลภาพยนตร์แห่งชาติ สุพรรณหงส์ ปี 2536 สาขา นักแสดงหญิงยอดเยี่ยม จาก  ท่านขุนน้อยน้อยแห่งสยาม
* รางวัลภาพยนตร์แห่งชาติ สุพรรณหงส์ ปี 2539 สาขา นักแสดงหญิงยอดเยี่ยม จาก คู่กรรม 2
* รางวัลโทรทัศน์ทองคำ ปี 2540 สาขา นักแสดงสนับสนุนหญิงดีเด่น จาก ตามหัวใจไปสุดหล้า ช่อง 3
* รางวัลโทรทัศน์ทองคำ ปี 2542 สาขา นักแสดงสนับสนุนหญิงดีเด่น จาก  ตาเบบูญ่า ททบ.5
### เสนอชื่อเข้าชิง
* (เข้าชิง)รางวัลโทรทัศน์ทองคำ ปี 2534 สาขา นักแสดงสมทบหญิงดีเด่น จาก  *[[สี่แผ่นดิน]]*
* (เข้าชิง)รางวัลโทรทัศน์ทองคำดาราสนับสนุนหญิง ประจำปี พ.ศ. 2556 จากละครเรื่อง แค้นเสน่หา ช่อง3
*(เข้าชิง)รางวัลนาฏราช ครั้งที่ 5 สาขา นักแสดงสมทบหญิงยอดเยี่ยม จาก แค้นเสน่หา (รอประกาศผล) 
*(เข้าชิง)ไนท์เอ็นเตอร์เทรนอวอร์ด ครั้งที่7 นักแสดงหญิงแห่งปี จาก แค้นเสน่หา,แรงปรารถนา(รอประกาศผล)

## อ้างอิง

## แหล่งข้อมูลอื่น
* 
* 

หมวดหมู่:นักแสดงหญิงชาวไทย
หมวดหมู่:บุคคลจากอำเภอท่ามะกา
หมวดหมู่:ผู้จัดละครชาวไทย
หมวดหมู่:บุคคลจากโรงเรียนเซนต์ฟรังซีสซาเวียร์คอนแวนต์
หมวดหมู่:บุคคลจากคณะมนุษยศาสตร์ มหาวิทยาลัยหอการค้าไทย
หมวดหมู่:พันธมิตรประชาชนเพื่อประชาธิปไตย
หมวดหมู่:ผู้ชนะรางวัลนักแสดงนำหญิงยอดเยี่ยมสุพรรณหงส์
หมวดหมู่:นักแสดงจากจังหวัดกาญจนบุรี
หมวดหมู่:ผู้ชนะรางวัลนักแสดงสมทบหญิงยอดเยี่ยมสุพรรณหงส์
หมวดหมู่:ผู้ได้รับรางวัลโทรทัศน์ทองคำ สาขานักแสดงสมทบหญิงดีเด่น
รัฐสภาสหรัฐ

**รัฐสภาสหรัฐ**, **รัฐสภาคองเกรส** หรือ **สภาคองเกรส** () เป็นสภานิติบัญญัติสูงสุดในรัฐบาลกลางสหรัฐ ซึ่งเป็นระบบสภาคู่ อันประกอบด้วย วุฒิสภา (Senate) และ สภาผู้แทนราษฎร (House of Representatives) มีที่ประชุมที่อาคารรัฐสภาสหรัฐ สมาชิกของทั้งสองสภามาจากการเลือกตั้งจากประชาชนโดยตรง อย่างไรก็ตามหากวุฒิสมาชิกตำแหน่งใดว่างลงอาจจะให้ผู้ว่าการรัฐเสนอชื่อแทนได้ รัฐสภาประกอบด้วยสมาชิกทั้งหมดที่มีสิทธิลงมติจำนวน 535 คน แบ่งเป็น 435 คนจากสภาผู้แทนราษฎรซึ่งตัวแทนจากเขตเลือกตั้ง (district) โดยมีวาระสองปี และสมาชิกวุฒิสภาจำนวน 100 คน รองประธานาธิบดีสหรัฐสามารถออกเสียงลงมติในวุฒิสภาได้เฉพาะในกรณีคะแนนเสียงเท่ากัน สภาผู้แทนราษฎรมีสมาชิกที่ไม่มีสิทธิลงมติจำนวน 6 คน

รัฐสภาสมัยหนึ่งมีวาระคราวละ 2 ปี โดยเริ่มในเดือนมกราคม โดยสมัยปัจจุบันคือสมัยที่ 117 สมาชิกสภาผู้แทนราษฎรมีวาระคราวละสองปี โดยมีที่มาจากการเลือกตั้งระบบแบ่งเขตคะแนนสูงสุดซึ่งในแต่ละเขตเลือกตั้งมีผู้แทนคนเดียว
โดยแบ่งเขตเลือกตั้งตามจำนวนประชากรที่ระบุไว้ในเขตการเลือกตั้งซึ่งเปลื่ยนแปลงได้ทุกสิบปีจากผลการสำรวจสำมะโนประชากรโดยแต่ละรัฐจะต้องมีผู้แทนอย่างน้อยหนึ่งคน   สมาชิกวุฒิสภามาจากการเลือกตั้งโดยคะแนนเสียงรวมของแต่รัฐโดยมีวาระครามละ 6 ปี โดยมีวาระเหลื่อมกัน ซึ่งทุกสองปีหนึ่งในสามของสมาชิกวุฒิสภาจะต้องได้รับเลือกตั้งใหม่ แต่ละรัฐมีสมาชิกวุฒิสภาจำนวนสองคนไม่ว่าจะเป็นรัฐมีขนาดประชากรใหญ่หรือน้อยเท่าใด ในปัจจุบันมีสมาชิกวุฒิสภาทั้งหมด 100 คนจาก 50 รัฐทั่วสหรัฐ

มาตรา 1 แห่งรัฐธรรมนูญสหรัฐบัญญัติให้สมาชิกรัฐสภาจะต้องมีอายุอย่างน้อย 25 ปีบริบูรณ์ (สภาผู้แทนราษฎร) และ 30 ปีบริบูรณ์ (วุฒิสภา) และจะต้องเป็นพลเมืองของสหรัฐมาอย่างน้อยเจ็ดปี (สภาผู้แทนราษฎร) หรือเก้าปี (วุฒิสภา) และจะต้องมีภูมิลำเนาอยู่ในรัฐซึ่งจะเข้าสมัครเป็นผู้แทน โดยสมาชิกรัฐสภาไม่กำหนดจำนวนวาระในการดำรงตำแหน่ง จึงสามารถเข้ารับการเลือกตั้งได้ไม่จำกัดจำนวนครั้ง

## ภาพรวม
รัฐธรรมนูญสหรัฐให้อำนาจในการออกกฎหมายแก่รัฐสภาทั้งวุฒิสภาและสภาผู้แทนราษฎรมีอำนาจเท่ากันในกระบวนการออกกฎหมาย มาตราหนึ่งแห่งรัฐธรรมนูญสหรัฐบัญญัติว่า "อำนาจนิติบัญญัติทั้งปวงที่มอบให้นั้นตกเป็นของรัฐสภาแห่งสหรัฐอันประกอบด้วยวุฒิสภาและสภาผู้แทนราษฎร" กฎหมายทุกฉบับที่นำมาปฏิบัติได้ต้องได้รับการอนุมัติจากทั้งสองสภา แต่รัฐธรรมนูญให้อำนาจพิเศษที่เป็นเอกลักษณ์บางอย่างแก่ทั้งสองสภา เช่นวุฒิสภามีอำนาจในการอนุมัติและให้สัตยาบันในสนธิสัญญา และการแต่งตั้งผู้บริหารของหน่วยงานของรัฐบาลที่เสนอชื่อโดยประธานาธิบดี ส่วนกฎหมายเกี่ยวกับการหารายได้เพิ่มเป็นหน้าที่ของสภาผู้แทนราษฎรที่จะเสนอ นอกจากนั้นสภาผู้แทนราษฎรก็ยังมีอำนาจฟ้องขับเจ้าหน้าที่ชั้นสูงออกจากตำแหน่ง (impeachment) ขณะที่วุฒิสภามีอำนาจในการพิจารณาฟ้องดังกล่าว ซึ่งจะต้องใช้คะแนนเสียงข้างมากพิเศษ (สองในสาม) ของวุฒิสภาจึงจะสามารถถอดถอนบุคคลที่ถูกยื่นฟ้องออกจากตำแหน่งได้

สมัยประชุมของรัฐสภาสหรัฐมีวาระคราวละ 2 ปี โดยเริ่มขึ้นทุกวันที่ 3 มกราคม และจบลงในวันที่ 3 มกราคมในสองปีถัดไป โดยเริ่มใช้มาตั้งแต่การแก้ไขรัฐธรรมนูญครั้งที่ 20 ซึ่งสมัยประชุมจะเริ่มในเวลาเที่ยงวันของวันที่สามในเดือนมกราคมของทุกๆ สองปีที่ลงท้ายด้วยเลขคี่ สมาชิกวุฒิสภาเรียกว่า "วุฒิสมาชิก" (senators) ส่วนสมาชิกสภาผู้แทนราษฎรเรียก "ผู้แทน" (representatives) หรือ "สมาชิกรัฐสภา" (congressmen/congresswomen)

รัฐสภายังมีบทบาทหน้าที่โดยตรงในการปกครองของวอชิงตัน ดี.ซี. ซึ่งเป็นที่ตั้งของรัฐบาลกลางสหรัฐ

## ดูเพิ่ม
* วุฒิสภาสหรัฐ
* สภาผู้แทนราษฎรสหรัฐ

## อ้างอิง


รัฐสภาสหรัฐ
รัฐสภาสหรัฐ
รัฐสภาสหรัฐ
รัฐสภาสหรัฐ
ส
ส
ส
นาธาน โจนส์ (นักมวยปล้ำ)

**นาธาน ดาเรน โจนส์** () เกิดเมื่อวันที่ 21 สิงหาคม ค.ศ. 1969 เป็นนักแสดงและนักมวยปล้ำอาชีพชาวออสเตรเลีย

## ประวัติ
นาธาน โจนส์เกิดที่ ที่ควีนส์แลนด์ ประเทศออสเตรเลีย เขามีชื่อเสียงในบ้านเกิดในฐานะนักมวยปล้ำนาม “เม็กกะแมน” และเป็นสมาชิกของทางสถาบันมวยปล้ำ WWA และ UPW และยังเป็นตัวแทนจากประเทศออสเตรเลียเข้าร่วมการแข่งขัน “ชายที่แกร่งที่สุดในโลก” (The strongest man in the world) ที่ประเทศสหรัฐอเมริกา และผลจากการแข่งขันเขาได้เข้าไปเรียนในโรงเรียนฝึกหัดของสถาบัน WWF แต่ก็กลับออสเตรเลียก่อน เพราะมีปัญหาบางประการ

จากนั้นก็ผันตัวเองเข้าสู่วงการแสดง มีบทบาทในภาพยนตร์เรื่อง “Jackie Chan's First Strike” (1997) เป็นเรื่องแรก หลังจากนั้น เขาก็มีผลงานเป็นซีรีส์มวยปล้ำทางทีวีหลายเรื่อง ก่อนที่จะมีผลงานภาพยนตร์ฮอลลีวู้ดที่แสดงร่วมกับ แบรด พิทท์ ในเรื่อง “Troy” (2004) และแสดงกับ “จา ทัชชกร ยีรัมย์ (พนม ยีรัมย์)” (Tony Jaa) ในภาพยนตร์ไทยระดับอินเตอร์เรื่อง “ต้มยำกุ้ง” (2548)

## ผลงานในสังเวียนมวยปล้ำ
* **Pro Wrestling Illustrated** 
** PWI ranked him #137 of the Top 500 singles wrestlers in the PWI 500 in 2003 
* **Pro Wrestling ZERO1-MAX** 
** NWA Intercontinental Tag Team Championship (1 time) – with Jon Heidenreich
* **World Wrestling All-Stars** 
** WWA World Heavyweight Championship (1 time)
* **Wrestling Observer Newsletter awards** 
** Most Embarrassing Wrestler (2003) 

## ผลงานด้านภาพยนตร์
* *[[Police Story 4: First Strike]]* (1996) as Hitman
* *[[Doom Runners]]* (1997) as Vike
* *[[Troy (film)|Troy]]* (2004) as Boagrius
* *[[Tom-Yum-Goong]]* (2005) as T.K.
* *[[Fearless (2006 film)|Fearless]]* (2006) as Hercules O'Brien
* *[[The Condemned]]* (2007) as Petr Raudsep
* *[[Somtum (film)|Somtum]]* (2008) as Barney Emerald
* *[[Asterix at the Olympic Games (film)|Asterix at the Olympic Games]]* (2008) as Humungus
* *[[Conan the Barbarian (2011 film)|Conan the Barbarian]]* (2011) as Akhun
* *[[Charlie's Farm]]* (2014) as Charlie Wilson
* *[[Mad Max: Fury Road]]* (2015) as Rictus Erectus
* *[[Bhooloham]]* (2015; Tamil) as Steven George
* *[[Never Back Down: No Surrender]]* (2016) as Caesar Braga
* *[[A Flying Jatt]]* (2016; Hindi (India)) as a Raka
* *[[Dark Ascension (film)|Dark Ascension]]* (2017)
* *[[Boar (film)|Boar]]* (2017)

## อ้างอิง

* คาแร็คเตอร์ตัวละครส้มตำ  thaicinema.org

## แหล่งข้อมูลอื่น
*
*
*

หมวดหมู่:นักมวยปล้ำชาวออสเตรเลีย
หมวดหมู่:นักแสดงออสเตรเลีย
หมวดหมู่:บุคคลจากรัฐควีนส์แลนด์
หมวดหมู่:ชาวออสเตรเลียเชื้อสายเวลส์
วาซาบิ ตำรวจดุระห่ำโตเกียว

**วาซาบิ ตำรวจดุระห่ำโตเกียว** **(Wasabi)** หรือ **La Petite moutarde qui monte au nez** เป็นงานภาพยนตร์ฝรั่งเศส ร่วมกับ ประเทศญี่ปุ่น ผลงาน การเขียนบท และ อำนวยการสร้าง โดย ลุค เบซอง (**Luc Besson**) ผลงานการกำกับ โดย **Gérard Krawczyk** ออกฉาย วันที่ 31 ตุลาคม พ.ศ. 2544 ในประเทศฝรั่งเศส

## โครงเรื่อง
**ฮูเบิร์ต** ตำรวจชาวฝรั่งเศส จอมบ้าระห่ำ ได้รับข่าวคนรักเก่าได้ตายจากไป เขาจึงต้องไปหาถึงประเทศญี่ปุ่น เพื่อร่วมการไว้อาลัย โดยคนรักเก่าของเขาปิดบัง ไม่ให้เขารู้ว่า เธอมีลูกกับเขา และการจากไปของเธอก็มีเงื่อนงำบางอย่างซ่อนไว้อยู่

## นักแสดง
* Jean Reno แสดงเป็น **Hubert Fiorentini**
* Ryoko Hirosue แสดงเป็น **Yoshimido Yumi**
* Michel Muller แสดงเป็น **Maurice "Momo" **
* Carole Bouquet แสดงเป็น **Sofia**
* Ludovic Berthillot แสดงเป็น **Jean-Baptiste** #1
* Yan Epstein แสดงเป็น **Jean-Baptiste** #2
* Michel Scourneau แสดงเป็น **Van Eyck**
* Christian Sinniger แสดงเป็น **Squale**
* Jean-Marc Montalto แสดงเป็น **Olivier**
* Alexandre Brik แสดงเป็น **Irène**
* Fabio Zenoni แสดงเป็น **Josy**
* Véronique Balme แสดงเป็น **Betty**
* Jacques Bondoux แสดงเป็น **Del Rio**
* Yoshi Oida แสดงเป็น **Takanawa**
* Haruhiko Hirata แสดงเป็น **Ishibashi**

## สถานที่
* ใน กรุงโตเกียว ประเทศญี่ปุ่น
* วัดคิโยะมิซึ ***Otowa-san Kiyomizu-dera*** () ในเมืองเกียวโต ประเทศญี่ปุ่น
* สนามบินนานาชาตินาริตะ ***Narita International Airport*** () ในเมืองชิบะ ประเทศญี่ปุ่น

## เกร็ด
เรียวโกะ ฮิโรสุเอะ ไม่ได้พูดภาษาฝรั่งเศสในการถ่ายทำ

## แหล่งข้อมูลอื่น
* เว็บไซต์IMDb 
* Netflix entry  
* เว็บไซต์วิกิพีเดีย 

หมวดหมู่:ภาพยนตร์ฝรั่งเศส
หมวดหมู่:ภาพยนตร์โลดโผน
หมวดหมู่:ภาพยนตร์ตลก
หมวดหมู่:ภาพยนตร์ที่ออกฉายในปี พ.ศ. 2544
หมวดหมู่:ภาพยนตร์ที่ถ่ายทำในประเทศญี่ปุ่น
หมวดหมู่:ภาพยนตร์ที่ถ่ายทำในโตเกียว
สภาผู้แทนราษฎรสหรัฐ

**สภาผู้แทนราษฎรสหรัฐ** () เป็นหนึ่งในสองสภาของระบบสภาคู่ของรัฐสภาสหรัฐ คู่กับวุฒิสภาซึ่งถือเป็นสภาสูง

องค์ประกอบของสภาผู้แทนราษฎรนั้นบัญญัติไว้ในมาตรา 1 แห่งรัฐธรรมนูญสหรัฐ โดยแต่ละรัฐในสหรัฐมีผู้แทนที่ได้รับเลือกจากจำนวนประชากรของแต่ละเขตที่แบ่งตามจำนวนประชากร (ตามสำมะโนประชากร) โดยหนึ่งเขตจะมีผู้แทนจำนวน 1 คน โดยในแต่ละรัฐจะต้องมีผู้แทนราษฎรอย่างน้อย 1 คน จำนวนของผู้แทนราษฎรของแต่ละรัฐจึงขึ้นอยู่กับจำนวนประชากรเป็นหลัก ในสำมะโนประชากรปีค.ศ. 2010 รัฐแคลิฟอร์เนียที่มีประชากรมากที่สุดมีผู้แทนราษฎรทั้งหมด 53 คน และมี 7 รัฐ ที่มีผู้แทนเพียงรัฐละคน ได้แก่ รัฐอะแลสกา รัฐเดลาแวร์ รัฐมอนทานา รัฐนอร์ทดาโคตา รัฐเซาท์ดาโคตา รัฐเวอร์มอนต์ และรัฐไวโอมิง ตามกฎหมายสภาผู้แทนราษฎรมีสมาชิกทั้งสิ้น 435 คน ในปีค.ศ. 2021 ได้มีการเสนอกฎหมายเพิ่มจำนวนผู้แทนให้กับวอชิงตัน ดี.ซี.จำนวน 1 คน ซึ่งจะเพิ่มให้มีจำนวนสมาชิกทั้งหมด 436 คน หากกฎหมายนี้ผ่านโดยรัฐสภา นอกจากนี้ยังประกอบด้วยสมาชิกที่ไม่มีสิทธิลงมติจำนวน 6 คน จึงมึสมาชิกรวมทั้งสิ้น 441 คน หรือน้อยกว่าขึ้นอยู่กับตำแหน่งว่าง สมาชิกสภาผู้แทนราษฎรแต่ละคนมีตำแหน่งคราวละสองปี ประธานสภาผู้แทนราษฎรมาจากการเลือกตั้งของสมาชิก

ระบบสภาคู่เป็นระบบที่ผู้ก่อตั้งสหรัฐ (Founding Fathers of the United States) สร้างขึ้นเพื่อให้มีสภาที่เป็นผู้แทนของประชาชนที่เป็นเสียงของประชาชนเพื่อให้เป็นการทำให้สมดุลกับวุฒิสภาที่เป็นผู้แทนของรัฐบาลจากแต่ละรัฐ สภาผู้แทนราษฎรมักจะเทียบได้กับสภาล่าง และวุฒิสภาเทียบได้กับสภาสูง แต่รัฐธรรมนูญของสหรัฐไม่ใช้คำดังกล่าว ทั้งสองสภามีหน้าที่ร่าง เสนอ พิจารณาและอนุมัติกฎหมาย

จากการที่สมาชิกได้รับเลือกมาจากกลุ่มคนจำนวนน้อย (ราว 693,000 คนต่อคนใน ค.ศ. 2007) จากเขตที่มักจะมีความเห็นคล้ายคลึงกันจึงทำให้สภาผู้แทนราษฎรเป็นสภาที่ไม่มีความขัดแย้งกันเท่าวุฒิสภา สภาผู้แทนราษฎรมีบทบาทหลักในการตรากฎหมาย โดยผ่านการร่างกฎหมายซึ่งจะต้องได้รับการลงมติเห็นชอบโดยทั้งสองสภาก่อนจึงจะส่งให้ประธานาธิบดีลงนามเพื่อบังคับใช้ นอกจากนี้สภาผู้แทนราษฎรยังมีอำนาจที่สงวนไว้เฉพาะที่เป็นเอกลักษณ์จากวุฒิสภา อาทิเช่น อำนาจในการเสนอบัญญัติการหารายได้เพิ่ม อำนาจการปลดผู้บริหารระดับสูงในรัฐบาลกลางรวมถึงประธานาธิบดี และการเลือกประธานาธิบดีถ้าจำนวนเสียงเลือกตั้งของคณะผู้เลือกตั้ง (electoral college) ไม่เพียงพอตัดสินว่าผู้ใดควรจะได้รับเลือกเป็นประธานาธิบดี

## อ้างอิง

## ดูเพิ่ม
* รัฐสภาสหรัฐ 
* วุฒิสภาสหรัฐ

สภาผู้แทนราษฎรสหรัฐ
สภาผู้แทนราษฎรสหรัฐ

ส
พระราชบัญญัติความมั่นคง ค.ศ. 1704

**พระราชบัญญัติเพื่อความปลอดภัย พ.ศ. 2247** หรือ **พระราชบัญญัติเพื่อความปลอดภัย ค.ศ. 1704** () เป็นพระราชบัญญัติที่ออกโดยรัฐสภาแห่งสกอตแลนด์เพื่อเป็นการตอบโต้พระราชบัญญัติการสืบสันตติวงศ์ ค.ศ. 1701 ที่ออกโดยรัฐสภาแห่งอังกฤษ 

เมื่อเจ้าชายวิลเลียม ดยุคแห่งกลอสเตอร์พระโอรสองค์เดียวในสมเด็จพระราชินีนาถแอนน์แห่งบริเตนใหญ่ สิ้นพระชนม์เมื่อพระชนมายุได้ 11 พรรษาเมื่อวันที่ 29 กรกฎาคม ค.ศ. 1700 รัฐสภาทั้งสองจำเป็นต้องหาผู้สืบราชบัลลังก์ที่เป็นโปรเตสแทนต์ รัฐสภาแห่งอังกฤษตัดสินให้เป็นเจ้าหญิงโซเฟียแห่งฮาโนเวอร์พระราชปนัดดาของสมเด็จพระเจ้าเจมส์ที่ 1 แห่งอังกฤษโดยมิได้ปรึกษารัฐสภาแห่งสกอตแลนด์รัฐสภาสกอตแลนด์ที่ส่วนหนึ่งมีความประสงค์ที่จะรักษาราชบัลลังก์ไว้กับราชวงศ์สจวตและรักษาสิทธิในการเลือกผู้สืบราชบัลลังก์ ทางรัฐสภาแห่งสกอตแลนด์จึงตอบโต้กลับด้วยการออก “พระราชบัญญัติเพื่อความปลอดภัย” ในปี ค.ศ. 1703 ซึ่งเป็นพระราชบัญญัติที่ระบุว่าเมื่อสิ้นสุดจากพระราชินีนาถแอนน์โดยไม่ทรงมีรัชทายาทแล้ว สกอตแลนด์มีอำนาจที่จะแต่งตั้งผู้ครองราชย์ที่เป็นโปรเตสแทนต์จากผู้สืบเชื้อสายมาจากพระมหากษัตริย์สกอตแลนด์ และไม่ใช่คนเดียวกับผู้ครองราชย์อังกฤษนอกเสียจากว่าสถานะการณ์ทางศาสนา เศรษฐกิจ และทางการเมืองจะเป็นที่ตกลงกันได้ 
แต่พระราชบัญญัติฉบับนี้มิได้การอนุมัติ  ในปี ค.ศ. 1704 พระราชบัญญัติได้รับการอนุมัติเมื่อรัฐสภาแห่งสกอตแลนด์ขู่ว่าจะไม่ยอมขึ้นภาษีและพยายามถอนตัวจากกองทัพของจอห์น เชอร์ชิลล์ ดยุคแห่งมาร์ลเบรอที่อยู่ในการต่อสู้ในสงครามสืบราชบัลลังก์สเปนในยุโรป

แต่ความที่รัฐสภาอังกฤษเกรงว่าถ้าสกอตแลนด์แยกตัวจากอังกฤษ สกอตแลนด์ก็คงจะหันกลับไปเป็นพันธมิตรกับฝรั่งเศส ทางการอังกฤษจึงได้ออกพระราชบัญญัติต่างด้าว ค.ศ. 1705 (Alien Act 1705) เป็นการตอบโต้ ซึ่งเป็นพระราชบัญญัติที่ระบุว่าอังกฤษจะต่อต้านสกอตแลนด์ทางเศรษฐกิจและจะประกาศให้ชาวสกอตแลนด์เป็นคนต่างด้าวทั้งหมด (ซึ่งเป็นการทำให้มีผลกระทบกระเทือนต่อสิทธิในการเป็นเจ้าของอสังหาริมทรัพย์ของชาวสกอตแลนด์ในอังกฤษ) นอกจากว่าสกอตแลนด์จะยอมเข้าร่วมการเจรจาที่อาจจะนำไปสู่การยุบเลิก “พระราชบัญญัติเพื่อความปลอดภัย” หรือ การรวมตัวกับอังกฤษ  ผลของการเจรจาราชอาณาจักรสกอตแลนด์ และ ราชอาณาจักรอังกฤษ รวมตัวกันเป็นราชอาณาจักรบริเตนใหญ่ภายใต้พระราชบัญญัติสหภาพ ค.ศ. 1707 เมื่อวันที่ 1 พฤษภาคม ค.ศ. 1707  หนึ่งร้อยปีหลังจากการรวมราชบัลลังก์อังกฤษและสกอตแลนด์ (Union of the Crowns)

## อ้างอิง

## ดูเพิ่ม
* ประวัติศาสตร์อังกฤษ 
* ประวัติศาสตร์สกอตแลนด์
* ราชอาณาจักรอังกฤษ 
* ราชอาณาจักรสกอตแลนด์
* พระราชบัญญัติสหภาพ ค.ศ. 1707

พระราชบัญญัติเพื่อความปลอดภัย
พระราชบัญญัติเพื่อความปลอดภัย
หมวดหมู่:ประมุขในประเทศสกอตแลนด์
แนนซี เพโลซี

**แนนซี แพทริเซีย ดีอาเลซานโดร เพโลซี** () เกิดเมื่อวันที่ 26 มีนาคม ค.ศ. 1940 ที่เมืองบัลติมอร์ รัฐแมริแลนด์ ปัจจุบันมีเป็นอดีตประธานสภาผู้แทนราษฎรแห่งสหรัฐอเมริกา ก่อนที่จะได้รับตำแหน่งในสภาคองเกรสที่ 110 เพโลซีมีตำแหน่งเป็นผู้นำพรรคฝ่ายค้าน (Minority Leader) ตั้งแต่ปี ค.ศ. 2002 ถึงปี ค.ศ. 2007 มีตำแหน่งระหว่างสภาคองเกรสที่ 107, สภาคองเกรสที่ 108 และสภาคองเกรสที่ 109 เมื่อวันที่ 4 มกราคม ค.ศ. 2007 เพโลซีได้รับเลือกให้เป็นประธานสภาผู้แทนราษฎร และได้รับเลือกอีกครั้งเมื่อวันที่ 4 มกราคม ค.ศ. 2019 ในสภาคองเกรสสมัยที่ 116 โดยเอาชนะ เควิน แม็คคาธี จาก พรรคริพับลิกันไป 220 ต่อ 193 คะแนน 

ตั้งแต่ปี ค.ศ. 1987 เพโลซีเป็นผู้แทนจากเขตเลือกตั้งที่ 8 ของรัฐแคลิฟอร์เนีย ในบริเวณที่ประกอบด้วยเนื้อที่สี่ในห้าของซานฟรานซิสโก (เดิมเป็นเขตเลือกตั้งที่ 5 ระหว่างสามสมัยแรกที่ได้รับเลือก)

เพโลซีเป็นประธานสภาผู้แทนราษฎรคนแรกที่เป็นสตรี และเป็นชาวแคลิฟอร์เนียคนแรกและชาวอเมริกันเชื้อสายอิตาลีคนแรกที่ได้รับตำแหน่ง และเป็นคนที่สองจากรัฐทางตะวันตกของเทือกเขาร็อกกีที่ได้รับตำแหน่ง (คนแรกคือทอม โฟลีย์ (Tom Foley) จาก รัฐวอชิงตัน) ในฐานะประธานสภาผู้แทนราษฎรเพโลซีมีสิทธิเป็นลำดับที่สองรองจากรองประธานาธิบดีในการเป็นประธานาธิบดีในกรณีที่จำเป็น ฉะนั้นเพโลซีจึงเป็นสตรีที่มีตำแหน่งสูงสุดในประวัติศาสตร์การปกครองของสหรัฐอเมริกา และเป็นสุภาพสตรีคนแรกในประวัติศาสตร์การเมืองสหรัฐที่สามารถกลับมาเป็นประธานสภาผู้แทนราษฎรอีกครั้งได้

## ดูเพิ่ม
* รัฐสภาสหรัฐ 

## อ้างอิง

หมวดหมู่:พรรคเดโมแครต (สหรัฐ)
หมวดหมู่:ประธานสภาผู้แทนราษฎรสหรัฐ
หมวดหมู่:สมาชิกสภาผู้แทนราษฎรสหรัฐจากรัฐแคลิฟอร์เนีย
หมวดหมู่:นักการเมืองอเมริกัน
หมวดหมู่:บุคคลจากรัฐแคลิฟอร์เนีย
หมวดหมู่:บุคคลจากบอลทิมอร์
ศตวรรษที่ 2 ก่อนคริสตกาล

ศตวรรษ : ศตวรรษที่ 3 ก่อนคริสตกาล - **ศตวรรษที่ 2 ก่อนคริสตกาล** - ศตวรรษที่ 1 ก่อนคริสตกาล

ทศวรรษ : 190 180 170 160 150 140 130 120 110 100
ก่อนคริสตกาล

**ศตวรรษที่ 2 ก่อนคริสตกาล** อยู่ระหว่าง 200 ปีก่อนคริสตกาล ถึง 101 ปีก่อนคริสตกาล
## ทศวรรษและปีคริสต์ศักราช
BC = ก่อนคริสตกาล

หมวดหมู่:ศตวรรษที่ 2 ก่อนคริสตกาล
ธารทอง ทองสวัสดิ์

รองศาสตราจารย์ **ธารทอง  ทองสวัสดิ์** (เกิด 26 ธันวาคม พ.ศ. 2492) เป็นนักการเมืองชาวไทย อดีตสมาชิกสภาผู้แทนราษฎรจังหวัดลำปาง อดีตสมาชิกวุฒิสภาจังหวัดลำปาง และอดีตเลขานุการรัฐมนตรีว่าการกระทรวงการต่างประเทศ

## ประวัติ
ธารทอง เกิดเมื่อวันที่ 26 ธันวาคม พ.ศ. 2492 ที่อำเภอเสริมงาม จังหวัดลำปาง เป็นบุตรสาวคนเดียวของบุญเท่ง ทองสวัสดิ์ อดีตรัฐมนตรีหลายกระทรวง กับนางเทียมจันทร์ ทองสวัสดิ์ อดีตรองนางสาวไทย อันดับ 2 ปี พ.ศ. 2482 

สำเร็จการศึกษาจากโรงเรียนปรินส์รอยแยลส์วิทยาลัย จังหวัดเชียงใหม่ ระดับปริญญาตรีคณะรัฐศาสตร์ สาขาการต่างประเทศและการทูต เกียรตินิยม จากจุฬาลงกรณ์มหาวิทยาลัย รุ่น 20 ระดับปริญญาโท คณะรัฐประศาสนศาสตร์ จากมหาวิทยาลัยเซาท์เทอร์ และคณะเศรษฐศาสตร์ จากมหาวิทยาลัยเยล สหรัฐอเมริกา และระดับปริญญาเอก ความสัมพันธ์ระหว่างประเทศ จากมหาวิทยาลัยแคลร์มอนท์ สหรัฐอเมริกา

## การทำงาน
ธารทอง เป็นอาจารย์ที่คณะรัฐศาสตร์ จุฬาลงกรณ์มหาวิทยาลัย ก่อนเข้าสู่การเมืองโดยการสมัครรับเลือกตั้งเป็นสมาชิกสภาผู้แทนราษฎร สังกัดพรรคชาติพัฒนา ในปี พ.ศ. 2538 และ พ.ศ. 2539 และดำรงตำแหน่งเลขานุการรัฐมนตรีว่าการกระทรวงการต่างประเทศ เลขานุการรัฐมนตรีว่าการทบวงมหาวิทยาลัย นอกจากนี้ยังมีผลักดันกฎหมายสิทธิ์สตรีหลายฉบับ

ในการเลือกตั้ง พ.ศ. 2544 ได้ลงสมัคร สส. ลำปาง สังกัดพรรคประชาธิปัตย์ แต่ไม่ได้รับเลือกตั้ง ต่อมาในการเลือกตั้ง พ.ศ. 2548 ก็ได้ลงสมัคร สส.ลำปาง สังกัดพรรคมหาชน แต่ไม่ได้รับเลือกตั้ง และในในปี พ.ศ. 2549 ได้ลงสมัครรับเลือกตั้งเป็นสมาชิกวุฒิสภา โดยได้รับเลือกตั้งเป็นอันดับที่ 1

ในปี 2550 ธารทอง ลงสมัครรับเลือกตั้งสมาชิกสภาผู้แทนราษฎรจังหวัดลำปาง ในสังกัดพรรคเพื่อแผ่นดิน แต่ไม่ได้รับเลือกตั้ง

## เครื่องราชอิสริยาภรณ์

## อ้างอิง

{อายุขัย|2492}}
หมวดหมู่:บุคคลจากอำเภอเสริมงาม
หมวดหมู่:นักการเมืองจากจังหวัดลำปาง
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรจังหวัดลำปาง
หมวดหมู่:สมาชิกวุฒิสภาจังหวัดลำปาง
หมวดหมู่:นักการเมืองพรรคชาติพัฒนา (พ.ศ. 2535)
หมวดหมู่:พรรคประชาธิปัตย์
หมวดหมู่:พรรคมหาชน
หมวดหมู่:พรรคเพื่อแผ่นดิน
หมวดหมู่:บุคคลจากโรงเรียนปรินส์รอยแยลส์วิทยาลัย
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย
หมวดหมู่:บุคคลจากมหาวิทยาลัยเยล
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
บับเบิ้ลฟิคชั่น: บูม ออร์ บัสท์

**บับเบิ้ลฟิคชั่น: บูม ออร์ บัสท์** (; ) เป็นภาพยนตร์ญี่ปุ่น ผลงานการกำกับโดย "ยาสุโอะ บาบะ" ( *Yasuo Baba* ) ออกฉายในปี พ.ศ. 2550 ณ ประเทศญี่ปุ่น

## เนื้อเรื่องย่อ
เรื่องเกิดขึ้นในปี ค.ศ. 2007 เมื่อแม่ของมายูมิได้หายตัวไป จนคนคิดว่าเธอตายไปแล้ว พอหลังจากจบพิธีศพก็มีชายลึกลับผู้หนึ่งเอารูปแม่ของเธอในหนังสือพิมพ์มาให้ดู แต่ว่ามันเป็นหนังสือพิมพ์ในปี ค.ศ. 1990 ซึ่งในรูปนั้นเหมือนกับแม่ของเธอตอนที่หายตัวไปมาก

## นักแสดง
* ฮิโรชิ อะเบะ ( Hiroshi Abe ) ...  Isao Shimokawaji
* เรียวโกะ ฮิโรสุเอะ ( Ryoko Hirosue ) ...  Mayumi Tanaka
* ฮิโรโกะ ยาคุชิมารุ ( Hiroko Yakushimaru ) ...  Mariko Tanaka
* คาซาเอะ ฟูคิอิชิ ( Kazue Fukiishi ) ...  Kaoru Miyazaki
* ยูโกะ อิโต้ ( Yuko Ito ) ...  Yuko
* ฮิโทริ เกะคิดัน ( Hitori Gekidan ) ...  Tajima
* ชิเกะมิทสึ โอกิ ( Shigemitsu Ogi ) ...  Mr. Sugai
* ฮิโรโกะ โมริกุจิ ( Hiroko Moriguchi ) ...  Mama
* มาซาโต้ อิบุ ( Masato Ibu ) ...  Yoshimichi Serizawa
* อะอิ อีจิมะ ( Ai Iijima ) ...  Herself
* นาโอโกะ อีจิมะ ( Naoko Iijima ) ...  Herself

## แหล่งข้อมูลอื่น
*
*Entry in The Encyclopedia of Science Fiction

หมวดหมู่:ภาพยนตร์ญี่ปุ่น
หมวดหมู่:ภาพยนตร์ตลก
หมวดหมู่:ภาพยนตร์ไซไฟ
หมวดหมู่:ภาพยนตร์ญี่ปุ่นที่ออกฉายในปี พ.ศ. 2550
ธงชาติกายอานา

**ธงชาติสาธารณรัฐสหกรณ์กายอานา** หรือ **ธงหัวลูกศรทอง** () เป็นธงรูปสี่เหลี่ยมผืนผ้าพื้นสีเขียว ลักษณะภายในธงเป็นรูปสามเหลี่ยมสีแดงขอบสีดำซ้อนกับรูปสามเหลี่ยมสีทองขอบสีขาว ซึ่งรูปทั้งหมดนี้อยู่บนฐานเดียวกันที่ด้านติดคันธง ปลายรูปสามเหลี่ยมเหล่านี้ชี้ไปทางด้านปลายธง ธงนี้ออกแบบโดย วิทนีย์ สมิธ นักธัชวิทยาชาวอเมริกัน (โดยแบบเดิมที่สมิธได้ออกแบบไว้ ไม่มีเส้นขอบสามเหลี่ยมสีดำและสีทองอยู่ด้วย) และได้ประกาศใช้เป็นธงชาติอย่างเป็นทางการเมื่อวันที่ 26 พฤษภาคม พ.ศ. 2509

ในธงนี้ สีเขียวหมายถึงการเกษตรกรรมและป่าไม้ในกายอานา สีขาวหมายถึงแม่น้ำและผืนน้ำแห่งต่างๆ สีทองหมายถึงแร่ทองคำอันแป็นทรัพยากรสำคัญ สีดำหมายถึงความอดทน และสีแดงหมายถึงความกระตือรือล้นและความขยันขันแข็งในการสร้างชาติ
## แหล่งข้อมูลอื่น
* 

กายอานา
หมวดหมู่:สัญลักษณ์ของประเทศกายอานา
โครัขปุระ

**โครัขปุระ** (, เทวนาครี: गोरखपुर, )  เป็นเมืองหลวงของอำเภอโครัขปุระในภาคตะวันออกของรัฐอุตตรประเทศ ประเทศอินเดีย ใกล้กับพรมแดนประเทศเนปาล  ชื่อเมืองในปัจจุบันเรียกตามชื่อ โครักษนาถ บริเวณแคว้นนี้เป็นศูนย์กลางที่สำคัญของอารยธรรมอารยันตามคัมภีร์พระเวท ผู้ปกครองดินแดนในบริเวณนี้ในอดีต คือ กษัตริย์ราชวงศ์ สุริยวงศ์ (Solar Dynasty) โดยมีเมืองหลวงอยู่ที่อโยธยา กษัตริย์สุริยวงศ์นี้ได้ปกครองติดต่อกันอย่างยาวนาน โดยเฉพาะที่รู้จักกันดี คือ พระรามในเรื่อง รามเกียรติ์เป็นหนึ่งในกษัตริย์ราชวงศ์นี้  ปัจจุบันเมืองโครัขปุระเป็นเมืองศูนย์กลางธุรกิจ อุตสาหกรรม และการคมนาคมที่สำคัญแห่งหนึ่งของรัฐอุตตรประเทศ

## อ้างอิง

## แหล่งข้อมูลอื่น
* 

หมวดหมู่:เมืองในรัฐอุตตรประเทศ
ธงชาติไนจีเรีย

**[[ธงชาติ]][[ไนจีเรีย]]** เป็นธงสามแถบแนวตั้งสองสีรูปสี่เหลี่ยมผืนผ้า กว้าง 1 ส่วน ยาว 2 ส่วน ภายในแบ่งเป็นแถบแนวตั้ง 3 แถบ ความกว้างเท่ากัน แถบกลางสีขาว แถบอื่นรอบนอกเป็นสีเขียว ธงนี้เป็นแบบธงที่ชนะเลิศการประกวดธงชาติ ซึ่งออกแบบโดย ไมเคิล ไทโว อาคินคุนมี (Michael Taiwo Akinkunmi) นักเรียนชาวเมืองอิบาดาน เละเริ่มใช้อย่างเป็นทางการเมื่อวันที่ 1 ตุลาคม พ.ศ. 2503 อันเป็นวันประกาศเอกราชของชาติจากสหราชอาณาจักร  ความหมายสำคัญของธงชาติคือ ความอุดมสมบูรณ์ของแผ่นดิน (แทนด้วยสีเขียว) และเอกภาพกับสันติภาพ (แทนด้วยสีขาว)

; ประธานาธิบดี

; ธงทหาร

## พัฒนาการ

* บริษัทรอยัลไนเจอร์คอมปานี

* 

* อาณานิคมไนจีเรีย (ค.ศ. 1914-1960)

## ดูเพิ่ม
* ธงในประเทศไนจีเรีย
* ตราแผ่นดินของไนจีเรีย
* อารีส โอคอมพาทริออตส์

## แหล่งข้อมูลอื่น

* 

นไจีเรีย
หมวดหมู่:สัญลักษณ์ของประเทศไนจีเรีย
หมวดหมู่:ธงในประเทศไนจีเรีย
สุคนธ์ พรพิรุณ

**สุคนธ์ พรพิรุณ**  (1 พฤศจิกายน พ.ศ. 2478 – 23 กันยายน พ.ศ. 2563) นักแต่งเพลง ที่เป็นที่รู้จักในนาม **พรพิรุณ** มีผลงานประพันธ์คำร้องเพลงไทยสากลที่ได้รับความนิยมมากมาย และเป็นผู้ประพันธ์เพลงสำหรับโอกาสสำคัญ เช่น เพลง “เราจะครองแผ่นดินโดยธรรม” เนื่องในวันเฉลิมพระชนมพรรษาครบ 5 รอบ พ.ศ. 2529, เพลง "กาญจนาภิเษก" ในวาระครองราชย์ 50 ปี เมื่อ พ.ศ. 2538, เพลง "72 พรรษานวรัชจักรีมหาราชา" เนื่องในวันเฉลิมพระชนมพรรษาครบ 6 รอบ พ.ศ. 2541, เพลง “ด้วยหัวใจที่แข็งแกร่ง” เพื่อช่วยเหลือผู้ประสบภัยสึนามิ เมื่อ พ.ศ. 2547

## ประวัติ
สุคนธ์ พรพิรุณ เกิดที่อำเภอบ้านโป่ง จังหวัดราชบุรี เดิมชื่อ สุคนธ์ กุสุมภ์ จบชั้นมัธยมศึกษาจากโรงเรียนเซนต์ฟรังซีสซาเวียร์คอนแวนต์ และจบวิชาพยาบาลผดุงครรภ์และอนามัย ชั้น 1 โรงเรียนพยาบาลผดุงครรภ์และอนามัย (ปัจจุบันคือ วิทยาลัยพยาบาลบรมราชชนนี กรุงเทพ) เมื่อ พ.ศ. 2498 ต่อมาเข้าเป็นสมาชิกในวงสุนทราภรณ์ ทำหน้าที่ขับร้อง  เริ่มแต่งเนื้อเพลงให้กับครูเอื้อ สุนทรสนาน ตั้งแต่ปี พ.ศ. 2503 โดยใช้ชื่อ "พรพิรุณ" ซึ่งตั้งให้โดย สมาน กาญจนะผลิน ได้รับรางวัลแผ่นเสียงทองคำพระราชทานประเภทเรียบเรียงเสียงประสานจากเพลงขอปันรัก ซึ่งขับร้องโดยเสกสรรค์ กุสุมภ์ ผู้เป็นน้องชาย ในปี พ.ศ. 2508 ได้รับปริญญาครุศาสตรบัณฑิตกิตติมศักดิ์ จากมหาวิทยาลัยราชภัฏบ้านสมเด็จเจ้าพระยา เมื่อ พ.ศ. 2543

## ผลงานเพลง
ตัวอย่างงานประพันธ์เพลงที่โดดเด่น 

* ขอให้เหมือนเดิม
* ฝนหยาดสุดท้าย 
* ใจหาย 
* กว่าจะรักกันได้
* รักหนึ่งในหัวใจ
* ใจชายใจหญิง
* ฉันยังคอย
* ถ้าเธอยังรอฉันก็ยังรัก
* ถ้าเธอจะรักฉันก็จะรอ
* ทะเลมาลี
* น้ำใจ
* เล่นกับไฟ
* หอมดอกอะไรเอ่ย

## เครื่องราชอิสริยาภรณ์

## อ้างอิง

## แหล่งข้อมูลอื่น
* 

หมวดหมู่:นักแต่งเพลงชาวไทย
หมวดหมู่:นักร้องหญิงชาวไทย
หมวดหมู่:สุนทราภรณ์
หมวดหมู่:นักแต่งเพลงลูกกรุง
รหัสพันธุกรรม

[thumb|ลำดับของกรดอะมิโนบน [mRNAแต่ละรหัสมีนิวคลีโอไทด์ 3 ตัว และกำหนดกรดอะมิโน 1 ตัว]]
**รหัสพันธุกรรม** (genetic code) เป็นชุดของการเก็บข้อมูลทางพันธุกรรมในดีเอ็นเอหรืออาร์เอ็นเอ และถูกทรานสเลชันเป็นโปรตีน หรือลำดับกรดอะมิโน ในเซลล์ที่มีชีวิต รหัสแต่ละรหัสประกอบไปด้วยลำดับนิวคลีโอไทด์สามตัว ซึ่งกำหนดกรดอะมิโน 1 ตัว แม้จะมีรหัสพันธุกรรมที่เป็นสากล แต่ก็อาจจะมีความแตกต่างกันไปได้บ้าง เช่น รหัสพันธุกรรมในไมโทคอนเดรียของคน ต่างจากรหัสพันธุกรรมที่รู้จักกันทั่วไป

ข้อมูลทางพันธุกรรมทั้งหมดอาจไม่จำเป็นต้องเก็บในรหัสพันธุกรรม ดีเอ็นเอของสิ่งมีชีวิตทั้งหมดมีลำดับควบคุม  (regulatory sequences)  ส่วนที่รวมเข้าด้วยกัน ( intergenic segments) และโครงสร้างโครโมโซม ที่มีผลต่อฟีโนไทป์ แต่ไม่ได้เปลี่ยนแปลงรหัสที่กำหนดกรดอะมิโน 
## ตารางรหัสพันธุกรรมบนRNA

: AUG กำหนดทั้งเมไทโอนีนและเป็นรหัสพันธุกรรมเริ่มต้นที่ตำแหน่งแรกที่มีการถอดรหัสของ  mRNA.

## อ้างอิง

## ดูเพิ่ม
*
*
*

## แหล่งข้อมูลอื่น
* The Genetic Codes → Genetic Code Tables
* Online DNA → Amino Acid Converter 
* Online DNA Sequence → Protein Sequence converter 
* Online DNA to protein translation (6 frames/17+ genetic codes)
* The Codon Usage Database → Codon frequency tables for many organisms
* Symmetries in the genetic code 

หมวดหมู่:อณูพันธุศาสตร์
หมวดหมู่:การแสดงออกของยีน
ทางหลวงแผ่นดินหมายเลข 2129

**ทางหลวงแผ่นดินหมายเลข 2129 ทางเข้าลำนารายณ์** หรือ **ถนนคชเสนีย์** เป็นทางหลวงสายสั้น ๆ ในตำบลลำนารายณ์ อำเภอชัยบาดาล จังหวัดลพบุรี แยกมาจากทางหลวงแผ่นดินหมายเลข 21 บริเวณช่วงกิโลเมตรที่ 73 (สามแยกชัยบาดาล) มีระยะทางทั้งหมด 1.4 กิโลเมตร (เฉพาะในความดูแลของกรมทางหลวงมีระยะทาง 1.2 กิโลเมตร) ไปสิ้นสุดสายทางที่ถนนสุรนารายณ์ บริเวณช่วงกิโลเมตรที่ 73 (สี่แยกลำนารายณ์) ตรงข้ามกับถนนท่ามะนาว เป็นถนนลาดยางขนาด 6 ช่องทางจราจรตลอดสาย นอกจากนี้ชื่อถนนคชเสนีย์ยังใช้เรียกทางหลวงแผ่นดินหมายเลข 21 ตั้งแต่สามแยกชัยบาดาลไปจนถึงจังหวัดเพชรบูรณ์อีกด้วย ซึ่งสมัยก่อนมีชื่อเรียกว่า **ทางหลวงแผ่นดินสายชัยบาดาล-เพชรบูรณ์-หล่มสัก** ได้รับการตั้งชื่อเป็น **ถนนคชเสนี** เมื่อวันที่ 10 ธันวาคม พ.ศ. 2493 เพื่อเป็นเกียรติแก่นายปฐม คชเสนี อดีตอธิบดีกรมทางหลวง แต่ต่อมามีการสะกดชื่อถนนผิดเพี้ยนเป็น **ถนนคชเสนีย์**

สถานที่สำคัญบริเวณทางหลวงสายนี้ ได้แก่
* สถานีขนส่งลำนารายณ์
* สถานีรถไฟลำนารายณ์
* แขวงทางหลวงลพบุรีที่ 2 (ลำนารายณ์)
* ตลาดลำนารายณ์

## อ้างอิง

* ระบบสารสนเทศโครงข่ายทางหลวง 

2129
4-2129
2129
เทศบาลตำบลลำนารายณ์

**ลำนารายณ์** เป็นเทศบาลตำบลแห่งหนึ่งในอำเภอชัยบาดาล จังหวัดลพบุรี เป็นที่ตั้งของที่ว่าการอำเภอชัยบาดาล มีระยะทางห่างจากกรุงเทพฯ ประมาณ 200 กิโลเมตร อาจกล่าวได้ว่าเป็นศูนย์กลางทางราชการ ธุรกิจ และการคมนาคมที่สำคัญในอำเภอชัยบาดาลก็ว่าได้ 

## การเดินทาง
### รถยนต์
การเดินทางโดยรถยนต์เพื่อเข้าสู่เทศบาลตำบลลำนารายณ์สามารถใช้
* ทางหลวงแผ่นดินหมายเลข 205 (ถนนสุรนารายณ์), 
* ทางหลวงแผ่นดินหมายเลข 21 (พุแค-เลย), 
* ทางหลวงแผ่นดินหมายเลข 2129 (ถนนคชเสนีย์) 
* ทางหลวงแผ่นดินหมายเลข 2089 (มวกเหล็ก-ลำนารายณ์)

### รถไฟ
ส่วนทางรถไฟจะเป็นสายแก่งคอย-บัวใหญ่ ลงที่สถานีรถไฟลำนารายณ์ 

### รถประจำทาง
รถโดยสารที่มาถึงเทศบาลตำบลลำนารายณ์นั้นก็จะมี
* รถตู้สายกรุงเทพฯ-ลำนารายณ์, 
* กรุงเทพฯ-ท่าหลวง-ลำนารายณ์, 
* รถโดยสารสายกรุงเทพฯ-เทพสถิต-ชัยภูมิ (รถโดยสารปรับอากาศชั้น 1 และ 2), 
* กรุงเทพฯ-หล่มสัก-ภูเรือ (รถโดยสารปรับอากาศชั้น 1 และ 2), 
* นครราชสีมา-เพชรบูรณ์ (รถโดยสารปรับอากาศชั้น 2), 
* ลพบุรี-ลำนารายณ์ (รถโดยสารพัดลม), 
* นครราชสีมา-เทพสถิต-ลำนารายณ์ (รถโดยสารพัดลม) 
* นครราชสีมา-ด่านขุนทด-ลำนารายณ์ (รถปรับอากาศชั้น 2) 

ลำนารายณ์
หมวดหมู่:อำเภอชัยบาดาล
มรกต

**มรกต** (สูตรเคมี: Be3Al2(SiO3)6) เป็นแร่รัตนชาติหรืออัญมณี สีเขียวเกิดจากธาตุโครเมียมและวานาเดียม มรกตจัดอยู่ในแร่ตระกูลเบริล ซึ่งเบริลเป็นแร่ที่มีหลายวาไรตี ได้แก่ แอควะมะรีน (aquarmarine) มีสีฟ้า โกลเดนเบริลหรือเฮลิโอดอร์มีสีเหลือง สีแดงเรียกเร็ดเบริล สีชมพูเรียกว่ามอร์แกไนต์ คุณภาพของมรกตอยู่ที่สีหากมีสีเขียวทั่วทั้งเม็ดก็จัดว่าคุณภาพสูง ส่วนตำหนินั้นมรกตธรรมชาติทุกชิ้นจะต้องมีทั้งสิ้น ลักษณะเป็นเส้น ริ้วสีขาว จุดสีดำ สีสนิม ฝ้าขาวขุ่นตามธรรมชาติ รอยริ้วที่ดูคล้ายรากผักชีเรียกว่า "สวน" (jardin)

มรกตคุณภาพดีหรือไม่ดีก็มีทั้งสิ้น แต่พิจารณาปริมาณและการวางตัวของตำหนิ (ต้องเลือกที่ไม่มีตำหนิต่อเนื่องราวมาจนถึงหน้าพลอย หรือจากขอบหนึงไปถึงขอบหนึ่ง เพราะจะมีผลต่อการนำไปใช้ อาจไม่คงทน) ซึ่งอาจจะมีผลกับการส่องประกายแสงออกมาจากมรกต หากมีมากไปพลอยจะดูทึบแสง ไม่มีประกายซึ่งมักได้รับการเจียระไนแบบหลังเบี้ยหรือหลังเต่า หากทึบจนตันแสงไม่ส่องผ่านเลยและมีสีเขียวซีดจะจัดเป็นมรกตคุณภาพต่ำที่สุด มรกตมีการทำเลียนแบบ สังเคราะและปรับปรุงคุณภาพ (อาบนำมันบ้าง ชุบสี ซ่านสี เคลื่อบสี แช่สารเคมีเฉพาะ) ดังนั้นจึงควรตรวจสอบก่อนการซื้อเพราะจัดเป็นพลอยที่มีราคาสูงมาก (ถ้าคุณภาพดีมากและขนาดใหญ่ด้วยแล้ว) บางกรณีนั้นแยกแทบไม่ออกด้วยตาเปล่าต้องส่งห้องปฏิบัติการที่น่าเชื่อถือช่วยตรวจสอบ

มรกตนั้นมีหลายเฉดสี แหล่งที่สำคัญมากและโด่งดังไปทั่วโลกคือ มรกตจากโคลอมเบีย ซึ่งได้รับการยกย่องว่างามที่สุดในโลกราคามักสูงกว่าแหล่งอื่น ๆ และถูกกล่าวอ้างถึงบ่อย ๆ มีเหมืองสำคัญซึ่งผลิตมรกตสีต่างกันคือ เหมืองชิบอร์ (Chivor) มีมรกตสีเขียวสดอมเหลือง และเหมืองมูโซ (Muzo) ให้มรกตสีเขียวอมฟ้าคล้ายสีของน้ำทะเล การดูแลรักษาไม่ควรใส่ทำงานหนัก เพราะทนแรงกระแทกได้ไม่ดีนักมีความเปราะ หลีกเลี่ยงสารเคมี น้ำหอม และสเปรย์แต่งผม

## แหล่งที่พบ
สามารถพบได้ในประเทศแซมเบีย, บราซิล, ซิมบับเว, ปากีสถาน, มาดากัสการ์, รัสเซีย, อินเดีย, อัฟกานิสถาน, ไทย, แคนาดาและโคลอมเบีย

## ปกรณัม
ในปกรณัมของอินเดีย เชื่อว่า มรกตเกิดจากเลือดของนาคที่กระอักลงพื้นดิน เรียกว่า "มรกตนาคสวาท" เชื่อว่าสามารถใช้ป้องกันงูพิษได้

## สมุดภาพ

ภาพ:Beryl emeralds cut XH.jpg
ภาพ:Emerald.png
ภาพ:Emerald rough 300x422.jpg
ภาพ:Béryl_var._émeraude_sur_gangue_(Muzo_Mine_Boyaca_-_Colombie)_15.jpg
ภาพ:Emerald specimen with matrix.jpg
ภาพ:Emerald diamond earrings.jpg



## อ้างอิง

## แหล่งข้อมูลอื่น
*

หมวดหมู่:แร่เบริลเลียม
หมวดหมู่:แร่อะลูมิเนียม
หมวดหมู่:รัตนชาติ
หมวดหมู่:อัญมณี
ยูดาอัครทูต

**นักบุญยูดาอัครทูต** () หรือ**นักบุญยูดาสอัครทูต** เป็นนักบุญและมรณสักขีในคริสต์ศาสนา เกิดราวก่อนคริสต์ศตวรรษหรือคริสต์ศตวรรษที่ 1 และเสียชีวิตคริสต์ศตวรรษที่ 1 ที่เปอร์เชีย เป็นหนึ่งในอัครทูตของพระเยซู เชื่อกันว่าเป็นองค์เดียวกับยูดา น้องชายของพระเยซู

นักบุญยูดาอัครทูตบางครั้งรู้จักกันในนาม “นักบุญยูดาแห่งยากอบ” หรือ “ธัดเดอัส” ในพันธสัญญาใหม่ หรือบางที่ก็เรียกกันว่า “เลบเบอัส” (Lebbaeus) หรือ “ยูดาส ธัดเดอัส” แม้ว่านักบุญยูดอัครทูตจะมีใช้ชื่อตัวชื่อเดียวกับยูดาส อิสคาริโอทผู้เป็นอัครทูตอีกองค์หนึ่งที่ต่อมาทรยศต่อพระเยซู แต่เป็นนักบุญคนละองค์ชื่อยูดาสเป็นชื่อแบบกรีกที่มาจาก “ยูดาห์” (Judah) ซึ่งเป็นชื่อที่นิยมตั้งกันในบรรดาชาวยิวในสมัยนั้น

คริสตจักรอโพสโตลิกอาร์มีเนียนถือว่านักบุญยูดอัครทูตและนักบุญบาร์โทโลมิวเป็นนักบุญองค์อุปถัมภ์ประจำคริสตจักร ในคริสตจักรโรมันคาทอลิกนักบุญยูดาเป็นนักบุญองค์อุปถัมภ์สถานการณ์ที่หมดหวังและการต่อสู้ที่ไม่มีทางชนะ

สัญลักษณ์ที่ใช้สำหรับนักบุญยูดาคือตระบอง บางครั้งก็จะเป็นรูปชายที่มีเปลวไฟรอบศีรษะ ซึ่งเป็นสัญลักษณ์ว่าได้มาปรากฏตัวในเทศกาลเพนเทคอสต์ (Pentecost) ซึ่งเป็นวันที่ห้าสิบหลังเทศกาลอีสเตอร์เมื่อนักบุญยูดาได้รับพระวิญญาณบริสุทธิ์พร้อมกับอัครทูตองค์อื่น ๆ บางครั้งก็จะสัญลักษณ์ขวาน หรือขวานกึ่งหอก (halberd) ซึ่งเป็นอาวุธที่ใช้สังหารนักบุญยูดา หรือบางครั้งก็จะสัญลักษณ์ม้วนหนังสือหรือหนังสือ (พระธรรมยูดา) หรือถือเครื่องมือช่างไม้

## อ้างอิง

## ดูเพิ่ม
* นักบุญ 
* อัครสาวกสิบสององค์
* มรณสักขีของคริสเตียน

หมวดหมู่:นักบุญ
หมวดหมู่:นักบุญในคริสต์ศตวรรษที่ 1
หมวดหมู่:มรณสักขีในศาสนาคริสต์
หมวดหมู่:อัครทูต
หมวดหมู่:นักบุญจากพันธสัญญาใหม่
โรเบอร์โต โมเรโน

**โรเบอร์โต โมเรโน** () นักมวยสากลชาวฟิลิปปินส์ เกิดที่เมืองดาเบา ประเทศฟิลิปปินส์ สถิติการชก 29 ครั้ง ชนะ 9 (น็อค  2) เสมอ 4 แพ้ 16 

## เกียรติประวัติ

* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นจูเนียร์แบนตัมเวท WBF เมื่อ 17 มีนาคม 2543 แพ้คะแนน โดยเทคนิค แซมซั่น กระทิงแดงยิม ที่ ร้อยเอ็ด
** ชิงแชมป์โลกรุ่นจูเนียร์แบนตัมเวท WBF เมื่อ 25 สิงหาคม 2543 แพ้น็อค แซมซั่น กระทิงแดงยิม ยก 4 ที่ สกลนคร

## อ้างอิง

* สถิติการชก boxrec.com  

หมวดหมู่:นักมวยสากลชาวฟิลิปปินส์รุ่นซูเปอร์ฟลายเวท
หมวดหมู่:บุคคลจากดาเบา
นิปปงบูโดกัง

thumb|250px|ด้านในสนาม

**นิปปงบูโดกัง** (; แปลว่า: อาคารศิลปะการต่อสู้ญี่ปุ่น) หรือมักเรียกโดยย่อว่า**บูโดกัง** เป็นสนามกีฬาในร่ม ตั้งอยู่ในเขตชิโยดะ ใจกลางกรุงโตเกียว ประเทศญี่ปุ่น เป็นสนามกีฬาที่สำหรับจัดการแข่งขันกีฬาประเภทศิลปะป้องกันตัวโดยเฉพาะ เช่น คาราเต้ ยูโด มวยสากล เป็นต้น

นิปปงบูโดกังถูกสร้างขึ้นมาเพื่อรองรับการแข่งขันยูโด ในการแข่งขันกีฬาโอลิมปิกฤดูร้อน ครั้งที่ 18 ที่ญี่ปุ่นเป็นเจ้าภาพ ใช้ทุนสร้างสองพันล้านเยน และใช้เรื่อยมาจนปัจจุบัน โดยในโอลิมปิกฤดูร้อน 2020 สนามนี้จะกลับมาใช้แข่งขันยูโดอีกครั้ง 

สำหรับในส่วนของมวยสากลอาชีพ ใช้เป็นสถานที่ชกชิงและป้องกันตำแหน่งแชมป์โลกของนักมวยญี่ปุ่นและนักมวยต่างชาติหลายครั้ง เช่น ยูริ อาร์บาชาค็อฟ–ฉัตรชัย สาสะกุล (ครั้งแรกในปี พ.ศ. 2538), วีระพล นครหลวงโปรโมชั่น–โฮซูมิ ฮาเซงาวะ (ครั้งแรกในปี ค.ศ. 2548), โฮซูมิ ฮาเซงาวะ–เฟร์นันโด มอนติเอล ในปี พ.ศ. 2553 เป็นต้น และใช้เป็นสถานที่แสดงคอนเสิร์ตและกิจกรรมอย่างอื่นด้วย มีความจุ 14,471 คน (ที่นั่งสนาม: 2,946, ชั้นหนึ่ง: 3,199, ชั้นสอง: 7,846, ที่ยืน: 480).

## อ้างอิง

## แหล่งข้อมูลอื่น

*  
* แผนที่นิปปงบูโดกัง
* 1964 Summer Olympics official report.  Volume 1. Part 1. pp.&nbsp;128–30.

หมวดหมู่:สนามในร่มในประเทศญี่ปุ่น
หมวดหมู่:สนามกีฬาโอลิมปิก
หมวดหมู่:สนามกีฬาในโตเกียว
หมวดหมู่:สนามมวยในประเทศญี่ปุ่น
หมวดหมู่:สนามกีฬาในโอลิมปิกฤดูร้อน 2020
หมวดหมู่:สิ่งก่อสร้างในเขตชิโยดะ
โฮเซ โบนิยา

**โฮเซ โบนิยา** () เป็นนักมวยสากลชาวเวเนซุเอลา เกิดเมื่อ 19 พฤศจิกายน พ.ศ. 2510 ที่เมืองเอลติเกร รัฐอันโซอาเตกี ประเทศเวเนซุเอลา เสียชีวิตด้วยโรคหอบหืดเมื่อ 14 มิถุนายน พ.ศ. 2545 รวมอายุได้ 35 ปี สถิติการชก 33 ครั้ง ชนะ 27 (น็อก 14) เสมอ 1 แพ้ 5

## ประวัติ
โบนิยาขึ้นชกมวยสากลครั้งแรกเมื่อ 10 มีนาคม พ.ศ. 2533 ชนะคะแนนอาเลกซิส ดิอัซ ที่เวเนซุเอลา จากนั้นขึ้นชกชนะรวด จนได้ชิงแชมป์เวเนซุเอลารุ่นฟลายเวทเมื่อ 20 พฤศจิกายน พงศ. 2535 ซึ่งโบนิยาชนะคะแนนเอดิซอน ตอร์เรส ได้แชมป์มาครอง จากนั้น โบนิยาขึ้นชิงแชมป์ WBA Fedelatin รุ่นฟลายเวทเมื่อ 17 เมษายน พ.ศ. 2536 ชนะคะแนนฆูลิโอ กูดิโย ได้แชมป์มาครอง ป้องกันตำแหน่งไว้ได้สองครั้ง ก่อนจะเสียแชมป์ แพ้ทีเคโอ​ เฮซุส โรฮัส ยก 11 เมื่อ 26 พฤศจิกายน พ.ศ. 2536 จากนั้น โบนิยาลดรุ่นลงไปชิงแชมป์ WBA Fedelatin รุ่นสตอร์วเวท ปรากฏว่าแพ้ทีเคโอ​โรเซนโด อัลบาเรซ ยก 11 เมื่อ 23 กันยายน พ.ศ. 2537 จากนั้น ขึ้นชิงแชมป์เวเนซุเอลารุ่นฟลายเวทเมื่อ 20 พฤษภาคม พ.ศ. 2538 ก็เป็นฝ่ายแพ้น็อกฮิลเบร์โต กอนซาเลซ ยก 4
 
จากนั้น โบนิยาลดรุ่นไปชิงแชมป์เวเนซุเอลารุ่นไลท์ฟลายเวท เมื่อ 15 มิถุนายน พ.ศ. 2539 ปรากฏว่าชนะคะแนนการ์โลส อัลเบร์โต โรดริเกซ ได้แชมป์มาครอง ป้องกันตำแหน่งไว้ได้ 1 ครั้ง ก็ได้เดินทางมาชิงแชมป์โลกสมาคมมวยโลก รุ่นฟลายเวท เมื่อ 24 พฤศจิกายน พ.ศ. 2539 ซึ่งเป็นฝ่ายชนะคะแนนแสน ส.เพลินจิต ไปอย่างเป็นเอกฉันท์ จากนั้น ชกป้องกันตำแหน่งไว้ได้ 3 ครั้ง ก่อนจะเสียแชมป์ แพ้คะแนนอูโก ราฟาเอล โซโต เมื่อ 29 พฤษภาคม พ.ศ. 2541 ต่อมา ขึ้นชิงแชมป์เฉพาะกาล สมาคมมวยโลก รุ่นฟลายเว​ท เมื่อ 3 ตุลาคม พ.ศ. 2541 ก็เป็นฝ่ายแพ้คะแนนเมาริซิโอ ปัสตรานา ไป โบนิยายังขึ้นชกต่อมาอีกระยะหนึ่ง หลังจากที่ชิงแชมป์ WBA Fedelatin รุ่นซูเปอร์ฟลายเวท ชนะคะแนนโฆเซ เด เฆซุส โลเปซ เมื่อ 9 ตุลาคม พ.ศ. 2542 ก็ไม่ได้ขึ้นชกมวยอีกจนเสียชีวิตใน พ.ศ. 2545 รวมอายุได้ 34 ปี

## เกียรติประวัติ
* แชมป์เวเนซุเอลารุ่นฟลายเวท (2535–2538)
* แชมป์ WBA Fedelatin รุ่นฟลายเวท
** ชิง 17 เมษายน 2536 ชนะคะแนนฮูลิโอ กูดิญโญ ที่เวเนซุเอลา
** ป้องกันแชมป์ครั้งที่ 1, 17 กรกฎาคม 2536 ชนะน็อก ฮอร์เฮ บลังโก ยก 9 ที่เวเนซุเอลา
** ป้องกันแชมป์ครั้งที่ 2, 23 ตุลาคม 2536 ชนะคะแนน บิกตอร์ อูโก ฟูเอนเตอัลบา ที่เวเนซุเอลา
** เสียแชมป์ 26 พฤศจิกายน 2536 แพ้ทีเคโอ​ เฮซุส โรฮัส ยก 11 ที่เวเนซุเอลา
* แชมป์เวเนซุเอลารุ่นไลท์ฟลายเวท (2539)
* แชมป์โลก WBA รุ่นฟลายเวท
** ชิง 24 พฤศจิกายน 2539 ชนะคะแนน แสน ส.เพลินจิต ที่อุบลราชธานี
** ป้องกันแชมป์ครั้งที่ 1, 25 กุมภาพันธ์ 2540 ชนะทีเคโอ ฮิโรกิ อิโอกะ ยก 7 ที่ ญี่ปุ่น
** ป้องกันแชมป์ครั้งที่ 2, 23 สิงหาคม 2540 ชนะคะแนน เอบังเฮลิโอ เปเรซ ที่ เวเนซุเอลา
** ป้องกันแชมป์ครั้งที่ 3, 22 พฤศจิกายน 2540 ชนะทีเคโอ​ เคจิ ยามางูจิ ยก 6 ที่ ญี่ปุ่น
** เสียแชมป์ 29 พฤษภาคม 2541 แพ้คะแนน อูโก ราฟาเอล โซโต ที่ สหรัฐ
* แชมป์ WBA Fedelatin รุ่นซูเปอร์ฟลายเวท
** ชิง 9 ตุลาคม 2542 ชนะคะแนน โฆเซ เด เฆซุส โลเปซ ที่เวเนซุเอลา
* เคยชิงแชมปต่อไปนี้แต่ไม่สำเร็จ
** ชิงแชมป์ WBA Fedelatin รุ่นมินิมัมเวท 23 กันยายน 2537 แพ้ทีเคโอ​ โรเซนโด อัลบาเรซ ยก 11 ที่เวเนซุเอลา
** ชิงแชมป์เฉพาะกาล WBA รุ่นฟลายเวท เมื่อ 3 ตุลาคม 2541 แพ้คะแนน เมาริซิโอ ปัสตรานา ที่เวเนซุเอลา

## แหล่งข้อมูลอื่น
* สถิติการชก boxrec.com 

หมวดหมู่:นักมวยสากลชาวเวเนซุเอลา
หมวดหมู่:แชมป์โลก WBA
หมวดหมู่:แชมป์มวยสากลประเทศเวเนซุเอลา
หมวดหมู่:บุคคลจากรัฐอันโซอาเตกิ